Diari Oficial de la Generalitat Valenciana


Sumari del DOGV 8095, del 31-07-2017 (2017/7081)

RESOLUCIÓ de 28 de juliol de 2017, del sotssecretari, per la qual s'obri el termini d'integració de nous aspirants en la borsa de treball per a substitucions temporals en llocs de treball de la categoria d'ATS/DUE (actualment cos superior de gestió d'administració sociosanitària de l'administració de la Generalitat A2-19), i d'actualització i aportació de nous mèrits dels candidats ja inscrits en aquesta borsa, en la província d'Alacant, Castelló i València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8095

Data del DOGV
:   31-07-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/7081


Data del document
:   28-07-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * concurs administratiu

RESOLUCIÓ de 28 de juliol de 2017, del sotssecretari, per la qual s'obri el termini d'integració de nous aspirants en la borsa de treball per a substitucions temporals en llocs de treball de la categoria d'ATS/DUE (actualment cos superior de gestió d'administració sociosanitària de l'administració de la Generalitat A2-19), i d'actualització i aportació de nous mèrits dels candidats ja inscrits en aquesta borsa, en la província d'Alacant, Castelló i València. [2017/7081]  
L'Ordre de 8 de juliol de 2008, del conseller de Justícia, Interior i Administracions Públiques, disposa en l'article 2 la constitució de borses de treball específiques per a substitucions temporals en llocs d'atenció directa en l'àmbit de la Conselleria de Benestar Social, delegant en la Sotssecretaria el nomenament i cessament del personal funcionari interí i la contractació i cessament del personal laboral temporal en tals supòsits.  
La constitució de les borses ha de respectar els criteris establits en l'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal (DOGV 5184, 15.01.2006).  
Fent ús de les facultats delegades, aquesta Sotssecretaria en data 1 de febrer de 2006, va constituir per a les província d'Alacant, Castelló i València borses de treball per a substitucions temporals en llocs de treball dels grups relacionats en els apartats que figuren en les respectives resolucions (DOGV 5194, 08.02.2006). En dates 26 de març de 2008 i 19 de febrer de 2009, es va obrir el termini d'integració en les borses de treball per a substitucions temporals en els llocs de treball dels grups relacionats en els apartats que hi figuren (DOGV 5742, 5743 i 5972, de 15 i 16 d'abril 2008, i DOGV núm. 5972, d'11.03.2009). Posteriorment, per Resolució de 12 de setembre de 2012, es tanquen les borses de treball per a substitucions temporals en lloc de treball de la categoria d'ATS/DUE en les províncies d'Alacant, Castelló i València (DOGV 6870, 29.539012).  
Transcorreguts quasi 5 anys des del tancament de la borsa de treball temporal d'ATS/DUE, i constatat el fet que en la categoria esmentada no es disposa de prou personal per a atendre la cobertura de les substitucions del personal per: incapacitat temporal, permís per maternitat, paternitat, adopció o acolliment de menors, permís per matrimoni, permís per lactància, reduccions de jornada, llicència sense retribució, plans de vacances, permís sindical, permís per campanya electoral, en els llocs d'atenció directa de l'àmbit de les direccions territorials d'Alacant, Castelló i València.  
És pel que, de conformitat amb el que estableix la citada Ordre de 17 de gener de 2006, de la Conselleria de Justícia, Interior i Administracions Públiques, i fent ús de les facultats que té delegades aquesta Sotssecretaria resol:  
  
Primer  
Deixar sense efecte la resolució de data 12 de setembre de 2012, per la qual es tanca la borsa de treball temporal de la categoria d'ATS/DUE (DOGV 6870, 29.09.2012).  
  
Segon  
1. Mensualment i a partir de l'endemà de la publicació de la present resolució en el Diari Oficial de la Generalitat Valenciana, quedarà obert el termini de sol·licitud d'inscripció de nous aspirants i d'aportació de nous mèrits dels sol·licitants ja inscrits en les borses de les direccions territorials de la Conselleria d'Igualtat i Polítiques Inclusives d'Alacant, Castelló i València, en la categoria d'ATS/DUE (actualment Cos superior de gestió d'administració sociosanitària de l'administració de la Generalitat A2-19).  
2. El termini romandrà obert durant els 20 primers dies hàbils de cada mes.  
  
Tercer  
En els terminis successius adés indicats, queda convocat el personal previst en l'apartat segon perquè presenten en les direccions territorials de la Conselleria d'Igualtat i Polítiques Inclusives d'Alacant, Castelló i València, o per mitjà de qualsevol de les formes previstes en l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques, la sol·licitud d'inscripció o d'actualització, el full d'autobaremació, la documentació acreditativa dels mèrits al·legats i l'acreditació de la titulació requerida per a la categoria de d'ATS/DUE, que a continuació es detalla:  
  
  
Categoria NA Grup Titulació  
ATS/DUE F B ATS/DUE o equivalent  
  
  
  
Quart  
El personal inscrit serà ordenat prenent en consideració els mèrits relacionats en l'apartat quart de la Resolució d'1 de febrer de 2006, de la Sotssecretaria de la Conselleria de Benestar Social, per la qual es convoca la constitució de les borses de treball per a substitucions temporals (DOGV 5194, 8.02. 2006).  
  
Cinqué  
Els mèrits esmentats en l'apartat anterior s'acreditaran d'acord amb el que disposa l'apartat cinquè de la precitada Resolució d'1 de febrer de 2006, de la Sotssecretaria de la Conselleria de Benestar Social, i hauran d'haver-se obtingut amb anterioritat a la finalització dels terminis indicats.  
  
Sisé  
Les Comissions Delegades Específiques de Seguiment de Borses de Treball Temporal, a què es refereix l'apartat segon de la Resolució d'aquesta Sotssecretària, de data 1 de febrer de 2006 (DOGV 5194, 08.02.2006), analitzaran les sol·licituds presentades i efectuaran la baremació dels mèrits al·legats, procedint a la integració del personal en la borsa d'acord amb la puntuació obtinguda.  
Mensualment es farà publica la composició provisional de les borses als taulers d'anuncis de la seu central i de les direccions territorials d'Alacant, Castelló i València, de la Vicepresidència i Conselleria d'Igualtat i Polítiques Inclusives.  
Els aspirants disposaran d'un termini de 10 dies hàbils per a formular les al·legacions que estimen oportunes en relació amb la puntuació atorgada. La Comissió Delegada Específica de Seguiment de Borses de Treball Temporal analitzarà les al·legacions presentades i formularà proposta del llistat definitiu a la Sotssecretaria, la qual dictarà una resolució definitiva d'integrants de la borsa, tot ordenant-ne la publicació en els llocs adés indicats.  
Els models de sol·licitud d'inscripció i el full d'autobaremació, als qual es refereixen el punts precedents, s'acompanyen com a annex I i II de la present resolució.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant la consellera de Justícia, Administració Pública, Reformes Democràtiques i Llibertats Públiques, en el termini d'un mes comptat des de l'endemà de la publicació, o bé recurs contenciós administratiu davant el Jutjat Contenciós Administratiu de València, o davant el Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que s'hi considere oportuna.  
  
València, 28 de juliol de 2017.- El sotssecretari, p. d. (Ordre de 8 de juliol de 2008; DOGV 5809, 18.07.2008): Francesc Gamero Lluna.